## Educació acredita la competència digital en els nivells B1 i B2 a 15.000 docents

*** En esta fase, a diferència d’anys anteriors, s’ha acreditat d’ofici a través d’un procés d’observació de l’acompliment de funcions
* S’oferiran 17.500 places en els pròxims mesos a través d’accions formatives per al col·lectiu que no haja entrat en el procés**

La Conselleria d’Educació, Cultura, Universitats i Ocupació ha fet el procés d’acreditació en competència digital docent (CDD) d’ofici en els nivells B1 i B2 a vora 15.000 docents.

A través d’un procés d’observació de l’acompliment, la Conselleria d’Educació dona resposta als compromisos adquirits pel Consell en el marc europeu i internacional, dins del marc de referència de la competència digital docent (MRCDD).

Per a l’acreditació d’ofici del nivell B1, s’han valorat els acompliments següents: desenrotllament de funcions d’òrgans unipersonals en centre educatius sostinguts amb fons públics, desenrotllament de funcions de la inspecció educativa, haver impartit docència en centres públics en modalitat semipresencial en Formació Professional o a les Escoles Oficials d’Idiomes.

Respecte a les funcions que acrediten un nivell B2 de competència digital docent, es troben haver impartit docència en el Centre Específic d’Educació a Distància de la Comunitat Valenciana, a l’Escola Oficial d’Idiomes virtual, l’exercici de docència en centres públics ocupant plaça de determinades especialitats, haver exercit la coordinació de les tecnologies de la informació i comunicació en centres públics, o per funcions de mentoria digital o assessoria del Pla digital educatiu.

A més, en els pròxims mesos està previst que s’oferisquen un total de 17.500 places a través d’accions formatives per al col·lectiu que no haja entrat en el procés.

Esta acció complementa les formacions específiques ja fetes amb anterioritat que en el nivell A1 i A2 ja havien permés acreditar un total de 70.000 docents. La Conselleria d’Educació, Cultura, Universitats i Ocupació continua treballant en nous mecanismes d’acreditació en competència digital docent per al curs 2024-2025.

Fecha: 27/10/2024